
Α. ΚΑΘΑΡΙΣΜΟΣ ΟΙΚΟΠΕΔΩΝ
Κατατέθηκε νέα τροπολογία στο Σ/Ν του ΥΠΕΝ με τίτλο “Ρυθμίσεις για την αντιμετώπιση των πολυεπίπεδων επιπτώσεων της κλιματικής αλλαγής στους τομείς: α) της διαχείρισης υδάτων, β) της διαχείρισης και προστασίας των δασών, γ) της αστικής ανθεκτικότητας και πολιτικής, δ) της καταπολέμησης της αυθαίρετης δόμησης, ε) της ενεργειακής ασφάλειας”, με την οποία δίνεται παράταση σε μια σειρά από διατάξεις που αφορούν στα Δημοτικά Σχέδια Μείωσης Εκπομπών, στις υπεύθυνες δηλώσεις των υποχρέων στο Μητρώο Τήρησης Μέτρων Προληπτικής Πυροπροστασίας Ιδιοκτησιών, στις προθεσμίες των παράνομων, χωρίς άδεια ή καθ’ υπέρβαση αυτής, κατασκευών στις χερσαίες ζώνες λιμένα κλπ.

Άρθρο 136 Ν. Υπαριθμ. 5106/01-05-2024 (ΦΕΚ-63Α)
Παρατάσεις προθεσμιών – Τροποποιήσεις παρ. 4 άρθρου 53Α ν. 4662/2020, 
Στο τέλος της παρ. 4 του άρθρου 53Α του ν. 4662/2020 (Α’ 27/2020), περί προθεσμίας υποβολής υπεύθυνης δήλωσης για τις υποχρεώσεις πυροπροστασίας, προστίθενται εδάφια τρίτο και τέταρτο, σχετικά με την παράταση αυτής, και η παρ. 4 διαμορφώνεται ως εξής:
«4. Οι υπόχρεοι της παρ. 3, μέχρι την 30ή Απριλίου κάθε έτους, προβαίνουν στην υποβολή υπεύθυνης δήλωσης ως προς την εκπλήρωση των υποχρεώσεων πυροπροστασίας των ιδιοκτησιών τους στο Εθνικό Μητρώο της παρ. 1. Για την αποτελεσματική διενέργεια των ελέγχων, ως προς την τήρηση των υποχρεώσεων του πρώτου εδαφίου, δημιουργείται ηλεκτρονική φόρμα καταγγελιών. Για το πρώτο έτος σύστασης του μητρώου ως καταληκτική ημερομηνία υποβολής υπεύθυνης δήλωσης των υπόχρεων της παρ. 3 ορίζεται η 31η Μαΐου 2024. Η προθεσμία του προηγούμενου εδαφίου δύναται να παρατείνεται με απόφαση του Υπουργού Κλιματικής Κρίσης και Πολιτικής Προστασίας.».
Υπενθυμίζεται ότι με το άρθρο 31 του Νόμου 5075 (ΦΕΚ Α’ 206/ 12-12-2023 θεσμοθετήθηκε η λειτουργία του Μητρώου Τήρησης Μέτρων Προληπτικής Πυροπροστασίας Ιδιοκτησιών και καθαρισμού οικοπεδικών και ακάλυπτων χώρων. Σύμφωνα με αυτό οι ιδιοκτήτες είναι υποχρεωμένοι μέχρι την 30 Απριλίου κάθε έτους να δηλώνουν υπεύθυνα τον καθαρισμό του οικοπέδου τους. Στους υπόχρεους που δεν υποβάλλουν την υπεύθυνη δήλωση της, επιβάλλεται πρόστιμο ύψους χιλίων (1.000) ευρώ. Η υποβολή ψευδούς δήλωσης στο Εθνικό Μητρώο ως προς την τήρηση της σχετικής υποχρέωσης, τιμωρείται με ποινή φυλάκισης τουλάχιστον δύο (2) ετών και χρηματική ποινή εκατόν ογδόντα (180) έως τριακόσιες εξήντα (360) ημερήσιες μονάδες. Το ύψος της κάθε ημερήσιας μονάδας δεν μπορεί να είναι κατώτερο από εβδομήντα (70) ευρώ, ούτε ανώτερο από εκατό πενήντα (150) ευρώ.
Οι πρόεδροι θα πρέπει να ενημερώσουν τους κατοίκους με κάθε μέσο για την εφαρμογή του νόμου.



Β. ΕΦΑΡΜΟΓΗ ΤΟΥ ΚΑΝΟΝΙΣΜΟΥ ΠΥΡΟΠΡΟΣΤΑΣΙΑΣ ΑΚΙΝΗΤΩΝ ΜΕΣΑ Η ΚΟΝΤΑ ΣΕ ΔΑΣΙΚΕΣ ΕΚΤΑΣΕΙΣ (Ν.55904/2019 ΦΕΚ 3475/2023)
Ο κανονισμός αφορά σε δομημένα ακίνητα που βρίσκονται μέσα σε δάση, δασικές εκτάσεις, περιαστικό πράσινο, κηρυγμένες δασωτέες, αναδασωτέες και χορτολιβαδικές εκτάσεις, καθώς και σε ακτίνα τριακοσίων (300) μέτρων από τα όρια των εκτάσεων αυτών. Αφορά επίσης κτίσματα εντός πάρκων και αλσών πόλεων και οικιστικών περιοχών.
Υποχρέωση του ιδιοκτήτη είναι να απευθυνθεί άμεσα σε  αρμόδιο τεχνικό επιστήμονα, ο οποίος θα εξετάσει το ακίνητο με το κτίριο και στη συνέχεια θα συντάξει Έντυπο Αξιολόγησης Επικινδυνότητας και Τεχνική Έκθεση.
Μετά τη σύνταξη της Τεχνικής έκθεσης ο ιδιοκτήτης του ακινήτου υποχρεούται να υποβάλει τη Δήλωση Εφαρμογής των µμέτρων πυρασφάλειας στην οποία δηλώνει την ορθή λήψη των μέτρων που προβλέπονται στην έκθεση του αρµόδιου τεχνικού επιστήμονα, βάσει των προβλέψεων του κανονισμού για την προστασία του ακινήτου τους, σε περίπτωση συμβάντος πυρκαγιάς.
Μέχρι τη λειτουργία της ειδικής ηλεκτρονικής πλατφόρμας στην οποία θα καταχωρείται το Έντυπο Αξιολόγησης της επικινδυνότητας, η Έκθεση του αρµόδιου τεχνικού επιστήμονα και η Δήλωση Εφαρμογής των µμέτρων πυρασφάλειας του ιδιοκτήτη υποβάλλονται εις διπλούν σε έντυπη μορφή στον  Δήμο.
Ο έλεγχος τήρησης των απαιτήσεων του κανονισμού διενεργείται κατόπιν αυτοψίας, από τριμελή επιτροπή που ορίζεται από τον  δήμο και συγκροτείται από έναν δασολόγο ή γεωπόνο, έναν μηχανικό και τον υπάλληλο του Τμήματος Πολιτικής προστασίας της Περιφέρειας.
Σε περίπτωση μη τήρησης των απαιτήσεων του κανονισμού, επιβάλλονται κυρώσεις στους ιδιοκτήτες των ακινήτων, διοικητικές και ποινικές.
Σχετικά με τους χρόνους υποβολής των δηλώσεων δόθηκε παράταση στις προθεσμίες υποβολής στοιχείων ως εξής:
α) η εκπόνηση της αξιολόγησης της επικινδυνότητας και υποβολή τεχνικής έκθεσης, έως 10/05/2024
β) η λήψη μέτρων και υποβολή δήλωσης του ιδιοκτήτη έως την 10/06/2024
γ) για τους οικισμούς, οι ΟΤΑ ολοκληρώνουν το έντυπο αξιολόγησης της επικινδυνότητας και την τεχνική έκθεση ως προς τη διαμόρφωση άκαυστης ζώνης και τυχόν διαβάθμιση αυτής περιμετρικά των ορίων του οικισμού έως  26/05/2024.
Γ) ΓΕΝΙΚΕΣ ΟΔΗΓΙΕΣ ΠΡΟΣΤΑΣΙΑΣ ΑΠΟ ΔΑΣΙΚΕΣ ΠΥΡΚΑΓΙΕΣ
Όσον αφορά στα  μέτρα αποφυγής πρόκλησης πυρκαγιάς κατά την αντιπυρική περίοδο σύμφωνα με τις οδηγίες πυροπροστασίας που δόθηκαν από το Υπουργείο Κλιματικής Κρίσης και Πολιτικής  Προστασίας , υποχρέωση των προέδρων είναι  να ενημερώσουν άμεσα τους κατοίκους των κοινοτήτων τους με την ανάρτηση των οδηγιών στα κοινοτικά καταστήματα , καφενεία κλπ  να μην καίνε σκουπίδια, ξερά χόρτα, να μην ανάβουν υπαίθριες ψησταριές, να μην αφήνουν σκουπίδια  στο δάσος κ.α. Ο ρόλος των προέδρων είναι σημαντικός για την πρώτη πληροφορία, σε περίπτωση συμβάντος.



Δ) ΣΧΕΔΙΑ ΟΡΓΑΝΩΜΕΝΗΣ ΑΠΟΜΑΚΡΥΝΣΗΣ ΠΟΛΙΤΩΝ
Στο σχέδιο Ιόλαος 2 υπάρχει ειδικό παράρτημα για την οργανωμένη απομάκρυνση πολιτών που ενσωματώθηκε στο Γενικό σχέδιο Εκτάκτων αναγκών εξαιτίας δασικών πυρκαγιών “ΙΟΛΑΟΣ”  και συντάχθηκε το έτος 2023 και επικαιροποιείται το 2024.
Το σχέδιο συντάχθηκε σύμφωνα με τις οδηγίες του υπουργείου, σε συνεργασία με τους προέδρους των κοινοτήτων, καταγράφηκαν οι χώροι καταφυγής του πληθυσμού.

ΠΟΛΙΤΙΚΗ ΠΡΟΣΤΑΣΙΑ

ΔΕΛΤΙΟ ΤΥΠΟΥ ΔΗΜΟΥ ΓΡΕΒΕΝΩΝ
image1.jpeg
YMOYPIEIO
TIEPIBAAAONTOZX

& ENEPTEIAZ





